திருக்குறள்: 73 (அன்போடி) அன்போ டியைந்த வழக்கென்ப வாருயிர்க் | கென்போ டியைந்த தொடர்பு. (03) | பரிமேலழகர் உரை (இதன்பொருள்) ஆர் உயிர்க்கு என்போடு இயைந்த தொடர்பு =  (பெறுதற்கு) அரிய மக்களுயிர்க்கு உடம்போடுண்டாகிய தொடர்ச்சியினை; அன்போடு இயைந்த வழக்கு என்ப = அன்போடு பொருந்துதற்கு வந்த நெறியின் பயனென்று சொல்லுவர் அறிந்தோர். பரிமேலழகர் உரைவிளக்கம் பிறப்பினதருமை, பிறந்தவுயி்ர் மேலேற்றப்பட்டது. 'இயைந்த' வென்பது உபசாரவழக்கு. 'வழக்கு' ஆகுபெயர். உடம்போடியைந்தல்லது அன்பு செய்யலாகாமையின், அது செய்தற்பொருட்டு இத்தொடர்ச்சி உளதாயிற்றென்பதாம். ஆகவே இத்தொடர்ச்சிக்குப் பயன் அன்புடைமை யென்றாயிற்று.